Californias nye guvernør stanser alle planlagte henrettelser
Demokraten Newsom ble tatt i ed som guvernør i USAs mest folkerike delstat i januar. Han har lenge profilert seg som motstander av dødsstraff. – Dødsstraff er uforenlig med våre grunnleggende verdier og strider mot hva det vil si å være fra California , går det fram av manuset fra talen Newsom etter planen skal holde senere onsdag. – Å drepe noen med et forsett er galt. Som guvernør vil jeg ikke overse at noen blir henrettet, går det videre fram av manuset. Ingen har blitt henrettet i California siden 2006. I dag sitter 737 dødsdømte fanger i delstatens fengsler, 25 av har uttømt alle mulige alternativer for gjenopptakelse eller ankebehandling. Det vil imidlertid ikke bli gjort endringer i dødsstraffer som er avsagt og ingen dødsdømte vil bli løslatt som følge av den nye guvernørens beslutning. California blir den fjerde delstaten som legger et moratorium på dødsstraff. I tillegg er det nå 20 amerikanske delstater som helt har avskaffet dødsstraff. Se VG+-dokumentaren «My Dad`s on Death Row» her:
Californias nyvalgte guvernør Gavin Newsom vil sette alle dødsstraffer i bero og utsette straffen for 737 dødsdømte fanger.